Tájékoztató

Emlékeztetőül: a **DIÁKHITEL IGÉNYLÉS** határideje félévente a **szemeszter első hónapjának 15**. napja, ezen időpontig a szerződést is alá kell írni. Csak a határidőre megigényelt DIÁKHITEL 1 - 2 érkezik meg március közepéig. Kérjük, gondolja át előzetesen, hogy szüksége van-e a diákhitel igénylésére az önköltségi díj befizetéséhez!

 A későbbi időpontokban megigényelt **DIÁKHITEL 2** (kötött felhasználású, egyéni megbízás az önköltség közvetlen kiegyenlítésére) összege az önköltségi díj befizetési határideje után érkezik az egyetemre, ezért nem biztosítható a vonatkozó szabályzat szerinti következmények elkerülése (Lásd: DE Hallgatói és Térítési Szabályzata, <https://unideb.hu/hu/szabalyzatok>). **Diákhitel 1** (szabad felhasználású, max.70 eFt/hó) igénylése folyamatos, egész félévben lehetséges.

Amennyiben már rendelkezik diákhitel szerződéssel, szükséges ellenőriznie (<https://www.diakhiteldirekt.hu/>), hogy nincs-e korábbról törlesztési hátraléka, vagy a megigényelt hitel összeg fedezi-e az önköltségi díját, esetleg nem merítette-e ki az igénybe vehető keretet (11 féléven keresztül lehet igénybe venni). Ha a folyósítást az adott félévben szüneteltetni kívánja, ugyanitt jelezheti.

Ha még nem rendelkezik szerződéssel, de igényelni szeretne, az alábbiak szerint lehetséges:

Neptun-rendszer (<http://neptun.unideb.hu/> ) 🡪 Ügyintézés🡪 Diákhitel igénylés🡪 TE diákhitel igénylés🡪 „Felhívjuk figyelmét, hogy Ön most átirányításra kerül egy külső oldalra!” - üzenet után engedélyezni kell az előugró ablakot a jobb felső sarokban. Ezt követően a Diákhitel Direkt oldalon a szerződés kitöltése következik. Ha rendelkezik **Ügyfélkapuval a szerződés kitöltése után hitelesítheti a szerződést**. Ha nem rendelkezik vele, akkor a DE-HÖK irodában (Db. Egyetem tér 1. Kossuth II-es Kollégium, fsz.2A06) írhatja alá.

Bővebb információk: [www.diakhitel.hu](http://www.diakhitel.hu)

[DE HAK](http://hszk.unideb.hu/)